Държавен вестник, бр. 59, 2025 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  59
електронни съобщителни услуги (WBB ECS/
IMT)/мобилни и фиксирани комуникационни 
мрежи (MFCN), и от безжични системи за 
достъп, включително локални радиомрежи 
(WAS/RLAN). Мандатът има три основни 
задачи:
·	да проучи и оцени съвместното съществу­
ване и съвместимостта на наземните мрежи, 
позволяващи предоставянето на WBB ECS с 
настоящи потребители на спектъра, и на WAS/
RLAN с настоящи потребители на спектъра 
в срок до ноември 2025 г.;
·	да проучи осъществимостта и сценариите 
за потенциално съвместно ползване между 
наземните мрежи, позволяващи предоставя­
нето на WBB ECS и WAS/RLAN в срок до 
юли или ноември 2026 г., което ще зависи от 
изпълнението на задачата по т. 1.;
·	да разработи хармонизирани технически 
условия със срок на изпълнение юли 2027 г.
В проекта на становище на Групата по по­
литика за радиочестотния спектър (RSPG) към 
Европейската комисия относно Дългосрочната 
визия за използване на горната част на обхват 
6 GHz, което е публикувано за обществени 
консултации, е посочено, че настоящото из­
ползване и бъдещите нужди от спектър на 
тази лента са различни в държавите членки, 
като се очаква това разминаване да продъл­
жи след 2030 г. В тази връзка установяването 
на единен подход в близко бъдеще изглежда 
предизвикателство, главно поради различ­
ните национални изисквания за спектър. В 
становището си RSPG е проучил следните 
възможности за допълнително въвеждане на 
MFCN и WAS/RLAN в лента 6425-7125 MHz, 
като се осигури защита на съществуващите 
мрежи:
·	цялата лента да се определи или за MFCN, 
или за WAS/RLAN, или
·	лентата да се раздели по един от следни­
те начини: всяко приложение да има достъп 
само до определена част от лентата; всяко 
приложение да има достъп до определената за 
него част от лентата с ограничения, до трета 
лента, която да се ползва от двете приложения; 
в споделения сегмент WAS/RLAN и MFCN 
да нямат приоритет едно спрямо друго и да 
работят с ниски мощности и всяко приложение 
би имало неприоритетен достъп до частта от 
лентата, назначена на другото приложение, 
ако не причинява вредни смущения на другото 
приложение.
RSPG не вижда незабавна необходимост от 
определяне на радиочестотен спектър за MFCN 
или WAS/RLAN в Европа, тъй като долната 
честотна лента от 6 GHz (5925-6425 MHz) 
вече е определена за WAS/RLAN и спектърът 
за мобилни мрежи в другите ленти все още 
не е напълно използван. Според комитета 
търсенето на спектър за тези приложения е 
в средносрочен и дългосрочен план.
Радиочестотният спектър е ограничен ре­
сурс и трябва да се използва ефективно, във 
връзка с което възможностите за съвместно 
използване трябва да се проучат много внима­
телно, за да се осигури работа на различните 
приложения. Разглеждането на споделянето 
на спектъра е от ключово значение в тази 
лента, имайки предвид, че съществуващите 
мрежи WAS/RLAN и MFCN трябва да имат 
достъп до горната част на обхват 6 GHz въз 
основа на технически проучвания. В проекта 
на становище е отбелязано, че CEPT все още 
не е завършила оценката си на техническите 
възможности и ограничения, свързани със 
споделянето и съвместното използване на 
този честотен ресурс. В тази връзка RSPG 
си запазва правото да преразгледа и ако е 
необходимо, да ревизира позицията си след 
приключване на задачи 1 и 2 от мандата.
В България радиочестотна лента 6425-
7125 MHz е определена за използване от 
електронни съобщителни мрежи от непод­
вижна радиослужба (радиорелейни линии), 
като има изградени голям брой магистрални 
радиорелейни линии, в т.ч. линии за пренос 
на цифрови радио-телевизионни сигнали. Пре­
доставен е ресурс на две предприятия, които 
експлоатират 352 радиорелейни участъка на 
територията на цялата страна. Предвид голя­
мата заетост на лентата от РРЛ Комисията 
за регулиране на съобщенията ще направи 
анализ на възможностите за определяне на 
условия за използване на лента 6425-7125 MHz 
както от съществуващите ползватели – РРЛ, 
така и от WAS/RLAN и MFCN, като вземе 
предвид приетите хармонизирани технически 
условия за съвместно използване на лента 
6425-7125 MHz от съществуващите и новите 
мрежи. В зависимост от резултатите ще бъдат 
предприети необходимите действия по осигу­
ряване на съответните условия в България.
4. Спътникови електронни съобщителни 
мрежи, включително позиции на геостацио­
нарна орбита със съответния радиочестотен 
спектър и радиочестотен спектър, използван 
от негеостационарна спътникова система
Един от основните приоритети на Коми­
сията за регулиране на съобщенията е да 
гарантира високоскоростна свързаност на 
потребителите независимо от тяхното место­
положение. Бързото развитие на спътниковите 
технологии и по-специално на негеостационар­
ните спътникови системи е предпоставка за 
изпълнение на този приоритет. Разгръщането 
на негеостационарни спътникови мрежи ще 
осигури разнообразни иновативни услуги с 
високо качество, като широколентова свър­
заност до дома, Wi-Fi на борда на самолети, 
кораби и влакове, преносна среда за мобилни 
телефонни услуги, интернет на нещата и др. в 
слабо населени райони, където не са разгърнати 
наземни мрежи. Негеостационарните системи 
предлагат по-ниско закъснение и по-голям 
капацитет. Спътниковите широколентови 
мрежи могат да предложат почти универсално